**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101,

tālrunis 63122707, fakss 63107243, mobilais tālrunis 26603299, 29288876

[www.tukums.lv](http://www.tukums.lv) e-pasts: dome@tukums.lv

Tukumā

27.07.2018.

 **Ieinteresētajiem piegādātājiem**

 *Par atklāta konkursa “Pirmsskolas izglītības iestādes “Pasaciņa” pārbūves projektēšana un 1. kārtas būvdarbi Kurzemes ielā 5, Tukumā, Tukuma novadā” (iepirkuma identifikācijas Nr. TND – 2018/37) dokumentāciju*

 Atklāta konkursa *“Pirmsskolas izglītības iestādes “Pasaciņa” pārbūves projektēšana un 1. kārtas būvdarbi Kurzemes ielā 5, Tukumā, Tukuma novadā” (iepirkuma identifikācijas Nr. TND – 2018/37),* (turpmāk – atklāts konkurss) organizēšanai pilnvarotā iepirkuma komisija informē, ka ir saņēmusi ieinteresētā pretendenta 2018. gada 25. jūlija vēstuli par atklāta konkursa dokumentāciju un sniedz atbildi uz tajā uzdoto jautājumu:

**Jautājums**

Iepazīstoties ar iepirkuma nolikuma dokumentāciju, un lai sagatavotu piedāvājumu atbilstoši noteiktajām prasībām, lūdzam Jūs sniegt atbildi uz šādiem, zemāk izklāstiem jautājumiem.

PII “Pasaciņa” jaunās ēkas būvniecības projekts pēc nolikuma tiek kategorizēts kā II grupas ēka. Pārskatot izvietojuma skici, secinām, ka šajā gadījumā jaunā bērnudārza ēka ir atsevišķa ēka, kas tiek bloķēta kopā ar esošo ēku un atsevišķi atdalīta ar ugunsdrošajiem nodalījumiem un stiklotu savienojošo galeriju. III grupa šajā gadījumā projekta izpildes termiņi varētu tikt pagarināti, turklāt tas lielā mērā sarežģī būves ekspluatācijā nodošanas procesu.

Galvenais iemesls, kāpēc būtu ieteicama ēkas klasifikācijas grupas maiņa no III grupas uz II – ir nolikuma 2.3.1.2. punktā minētais Būvprojekta izstrādes maksimālais termiņš – 26 (divdesmit sešas) nedēļas no līguma spēkā stāšanās dienas. III grupas ēkas gadījumā šis ir ļoti ierobežots termiņš, jo projektēšanas procesos ir iesaistītas vairākas puses, no kurām ir atkarīgs izpildes termiņš (inženierkomunikācijas, AR, BK u.c. daļas), neskaitot ekspertīzes veikšanu, kas ir vislaikietilpīgākais process.

Vadoties pēc MK noteikumiem Nr.500 “Vispārīgiem būvnoteikumi”, 1. Pielikuma, III grupas ēkas ir ēkas, kurām:

-ir vairāk nekā 5 virszemes stāvi,

- apbūves laukums ir virs 1000 m2

- publiska ēka, kur paredzēts vienlaicīgi uzturēties vairāk, nekā 100 cilvēkiem.

Tā kā jaunā PII “Pasaciņa” ēkai nav konstatējama neviena no šīm pazīmēm, nebūtu lietderīgi šo būvi noteikt kā III grupas ēku.

Ņemot vērā iepriekšminēto, lūdzam Jūs izskatīt iespēju izmainīt ēkas klasifikāciju uz II grupas ēku vai palielināt izpildes termiņu projektēšanai.

**Atbilde**

Iepirkuma komisija norāda, ka Konkursa nolikumā tiks veikti grozījumi, izslēdzot no darbu izpildes termiņa būvprojekta ekspertīzes veikšanas laiku.

Tukuma pirmsskolas izglītības iestādē  “Pasaciņa” jau šobrīd norit mācību process 11 bērnu grupiņām, kas jau pārsniedz 100 cilvēkus. Ēkas piebūvē, kas būs savienota ar esošo ēku, ir paredzēts izvietot 3 bērnu grupiņas. Katrā grupiņā vidējais bērnu skaits ir 20 bērni, tādējādi plānotais ēkas lietotāju skaits bez personāla, jau sastāda 280 lietotājus. Ēkas piebūve ir funkcionāli cieši saistīta ar esošo ēku, t.i. gan ēkas ūdensapgādes un kanalizācijas tīklu, elektroapgādes tīklu, apkures tīklu pieslēgumi tiks nodrošināti no esošās ēkas. Bērnu ēdiens tiks gatavots esošājā ēkā, viņi arī izmantos esošo aktu zāli, jo piebūvē netiek paredzēta vēl viena zāle. Ēkai netiks piešķirts jauns kadastra apzīmējums un adrese. Tāpēc arī objekta nosaukums ir pirmsskolas izglītības iestāde “Pasaciņa” **pārbūve.**

Balstoties uz iepriekšminēto, ēkas grupa netiks mainīta uz II ēkas grupu.

Iepirkuma komisija vēlas informēt, ka, lai iepazītos ar veiktajiem papildinājumiem atklāta konkursa dokumentācijas sadaļā, lūdzam Jūs tuvākā laikā iepazīties ar atklāta konkursa dokumentācijas aktuālo versiju Pasūtītāja EIS profila vietnē [www.eis.gov.lv](http://www.eis.gov.lv) e-konkursu apakšsistēmā.

Ar cieņu

Komisijas priekšsēdētājs

Domes priekšsēdētājs Ē. Lukmans

Ručevska, 63107325

Ieva.Rucevska@tukums.lv